GiliGold/VAD_KnessetCorpus huggingface dataset:
אליעזר זנדברג: ההצעות האלה צריכות לעבור לוועדה משותפת של ועדת הכספים וועדת הקליטה.
סאלח טריף: מה השר ביקש?
יאיר פרץ: ההצעות האלה צריכות לעבור לוועדת העלייה והקליטה.
סאלח טריף: אני מעמיד להצבעה את העברת הצעות החוק האלה לוועדת העלייה והקליטה.
סאלח טריף: הצבעה הבקשה להעביר את הצעות החוק לוועדת העלייה והקליטה נתקבלה.
סאלח טריף: הצעת חוק הספורט (תיקון - זכויות שידור בארועי ספורט מרכזיים), התשנ"ט- 1999, של חבר הכנסת אבשלום וילן וקבוצת חברי כנסת.
רחבעם זאבי: אני מציע להעביר את הצעת החוק הזאת לוועדת החינוך.
סאלח טריף: הוחלט על הקמת ועדה מיוחדת שטרם הוקמה.
סאלח טריף: אני מעמיד להצבעה את העברת הצעת החוק לוועדת החינוך.
סאלח טריף: הצבעה הבקשה להעביר את הצעת החוק לוועדת החינוך התקבלה.
סאלח טריף: אם תוקם בינתיים ועדה מיוחדת - נדון בהעברת הצעת החוק אליה.
ראובן ריבלין: הצעת חוק פרטית שלי בקשר לתיקון חוק הספורט לעניין נוער הועברה לדיון בוועדה שעדיין לא הוקמה.
צבי ענבר: מליאת הכנסת העבירה הצעת חוק לוועדה שאיננה קיימת.
סאלח טריף: אנחנו עוברים לנושא הבא על סדר יומנו - בקשת הממשלה להקדמת דיון בהצעת חוק.
סאלח טריף: בקשת הממשלה להקדמת דיון בהצעת חוק
סאלח טריף: הונחה על שולחננו בקשה שוועדת הכנסת תחליט על הקדמת דיון בהצעת חוק - - -
ראובן ריבלין: אני מבקש להבהיר מה קרה בנושא הזה.
סאלח טריף: אתה נציג הממשלה?
ראובן ריבלין: לא, אבל אני מבקש לציין שהיה לנו עכשיו דיון על כך, במשך חצי שעה, עם השר חיים רמון ואם אני אומר משהו שלא מקובל על נציג הממשלה - הוא יתקן אותי.
ראובן ריבלין: הצעת החוק הזאת מונחת ברגע זה על שולחן הכנסת והיא היתה מיועדת להיות נדונה מחר בצורה של נוסח משולב, דיון משולב בחוק התקציב, חוק ההסדרים במשק וחוק זה.
ראובן ריבלין: הממשלה ניסתה להכניס את החוק הזה לחוק ההסדרים במשק ולאחר הביקורת שהוטחה נגד הממשלה הקודמת והנאומים שנשמיע היום - הנשיאות הסכימה שהחוק - - -
סאלח טריף: זאת גם בקשתו של היושב ראש.
ראובן ריבלין: היושב ראש שאל אותי אם אני מסכים שנדון על כך היום?
ראובן ריבלין: אמרתי לו שאין בעיה, שאנחנו מסכימים, ואז השר חיים רמון אמר שהוא מבקש לדון בהצעה היום אבל להצביע עליה יחד עם חוק ההסדרים ואני השבתי לו שיש לי טענה פורמלית שאין צורך להניח את ההצעה היום על שולחן הכנסת ולשחרר אותה מחובת הנחה משום שאם יש זמן להצביע עליה רק ביום רביעי, כי אז נדון עליה ביום רביעי.
ראובן ריבלין: אבל השר רמון אמר לי שהוא רוצה לדון בהצעה היום והוא מבקש להצביע עליה יחד עם ההצבעות האחרות.
ראובן ריבלין: אמרתי לו שאני מוכן, לכל היותר, לכך שהממשלה תשיב אחרי שנצביע על חוק ההסדרים - - -
סאלח טריף: מה בעניין ההחלטה העקרונית שלנו?
מיכאל איתן: הם לא באים בידיים נקיות.
ראובן ריבלין: יושב ראש הכנסת אמר בנשיאות, בצורה המפורשת ביותר, שלא תהיה הצבעה שכן מה השר חיים רמון רוצה?
ראובן ריבלין: הוא רוצה להשתמש בנושא הזה כדי לבדוק כמה קולות יש לו.
אופיר פינס-פז: הוועדה הזאת קיבלה החלטה גורפת, לפני שבוע, לגבי סדרי ההצבעה בחוק התקציב, חוק ההסדרים וחוקים נלווים - - -
אופיר פינס-פז: הוחלט לקיים דיון משולב מלכתחילה - - -
סאלח טריף: כמו שהיה כל הזמן, בקריאה ראשונה.
סאלח טריף: אני מבקש מנציג האוצר - - -
אביגדור ליברמן: אם היושב ראש קבע שהוא לא יאפשר להצביע לפני יום רביעי זאת אומרת שכל הדיון הזה מיותר.
סאלח טריף: מי אמר זאת?
אביגדור ליברמן: זה מה שהובן מדבריו של חבר הכנסת ראובן ריבלין.
ראובן ריבלין: אנחנו מסכימים לשחרר את הצעת החוק מחובת הנחה.
סאלח טריף: רשות הדיבור למר זהר ינון מאגף התקציבים.
זהר ינון: הבקשה של יושב ראש הכנסת היא בקשת פטור מחובת הנחה ואנחנו, לפחות אגף התקציבים, איננו מעורבים בסדרי ההצבעה ומנותקים מהדיון הזה.
זהר ינון: אני מבקש לציין דבר אחד כדי שהוא יהיה ברור, הוא לא היה מספיק ברור מדבריו של חבר הכנסת ראובן ריבלין, שזה לא קשור לחוק ההסדרים.
זהר ינון: אם עושים קשר מבחינת סדרי ההצבעה - זה עניינן של הסיעות, אבל חשוב להדגיש בהקשר הזה של הדברים שזה חוק שעומד בפני עצמו - - -
ראובן ריבלין: זה אמצעי בפני הקואליציה כדי לעשות ספירת מלאי לפני ההצבעה - - -
מיכאל איתן: למה הצעת החוק הזאת איננה קשורה לחוק ההסדרים?
מיכאל איתן: חבר הכנסת ריבלין אמר שניתקו את הקשר.
זהר ינון: הצעת החוק הזאת איננה קשורה לחוק ההסדרים במובן המהותי כיוון שהיא לא כוללת תיקוני חקיקה עקיפים של חוק ההסדרים אלא זה חוק מסגרת שעושה תיקוני חקיקה בחוקים כאלה ואחרים.
זהר ינון: זה חוק שלם, גדול, מהותי, שעומד בפני עצמו ואשר הוא אמור - - -
מיכאל איתן: אם השר היה מחליט שההצעה תוגש עם חוק ההסדרים היית אומר לנו שהחוק נועד להסדיר את משק המים, הוא יביא לחיסכון תקציבי ניכר וזה חלק מתכנית הממשלה הכספית לשנה הבאה, הוא חלק מחוקים שבאים יחד עם חוק התקציב לכן זה חלק מחוק ההסדרים.
רחבעם זאבי: בחוק יש 5 חוקי מישנה, הוא רציני, הוא כולל 66 עמודים, ואני מבקש לשמוע מי הגאון מבין חברי הכנסת, ויש לנו גאונים, שיכול, עד אחר הצהרים, נוסף לכל העיסוקים שיש לנו, לבוא לדיון על החוק הזה בצורה רצינית?
רחבעם זאבי: אני שואל אתכם איך אפשר להתייחס ברצינות לבקשה?
אליעזר זנדברג: מה הבהילות?
רחבעם זאבי: אין סיבה שיפתיעו אותנו ויגישו לנו בקשה כזאת ברגע האחרון שכן יכלו להניח את החומר על שולחננו בשבוע שעבר.
רחבעם זאבי: מצדנו - אין פטור.
צבי ענבר: הוועדה הזאת, גם בכנסת הקודמת וגם בכנסת הנוכחית, תמיד מצהירה: הפעם, רק הפעם, נאשר את הפטור אבל בפעם הבאה, דעי לך הממשלה, שאם תבואי אלינו בבקשה כזאת - לא נענה לה.
אופיר פינס-פז: הפעם לא הצהרנו.
צבי ענבר: נכון, אני מקדים את דבריי אלה לפני שמצהירים - - -
רחבעם זאבי: אין פטור.
צבי ענבר: יש לי איזושהי אחריות מסויימת כדי שבכנסת יתנהלו הליכי חקיקה תקינים לכן כשבאים לוועדה ואומרים: אם לא יחליטו היום בכנסת - מחר, ה- 1 בחודש, ייכנס לתוקפו הסדר, וכו'.
צבי ענבר: תמיד קיים איזשהו נימוק.
צבי ענבר: כאן הממשלה לא מנמקת בכלל את הבקשה, שמעתם מפי נציג הממשלה שהצעת החוק לא קשורה לחוק ההסדרים, ובכלל, מביאים בפניכם חוק שמטרתו היא להבטיח רמת שירות, איכות ואמינות נאותים של שירותי המים והביוב, מי הוא עסקי מקצועי לעניין מערכות המים וחיסכון במים וכו', מניחים על שולחנכם חוק בן 40 וכמה עמודים שיניחו אותו בשעה ארבע על שולחן הכנסת ואתם רוצים להגיד שזה יהיה דיון רציני בחוק בקריאה ראשונה?
צבי ענבר: תחליטו פעם אחת מנימוקים ענייניים.
סאלח טריף: הנימוקים שלנו תמיד ענייניים, גם הפעם הם יהיו כאלה, ואני מעמיד להצבעה את אישור בקשת הממשלה.
סאלח טריף: הצבעה בקשת הממשלה לא אושרה.
סאלח טריף: כאמור, ועדת הכנסת לא אישרה את בקשת הממשלה.
סאלח טריף: נעבור לנושא הבא - שונות.
סאלח טריף: רשות הדיבור לחברת הכנסת יעל דיין.
יעל דיין: אני מבקשת לשאול שאלה טכנית; האם יש איזושהי אפשרות להגיש ערעור על ההחלטה להעביר את נושא סרטן השד לוועדת העבודה והרווחה?
סאלח טריף: תגישי לנו ערעור בצורה מסודרת.
ראובן ריבלין: הגענו להסכם ביוזמת יושב ראש הכנסת, שצריך לקבל את אישור ועדת הכנסת, שיוזמנו ממלאי מקום לוועדות החדשות.
ראובן ריבלין: הליכוד קיבל מקום נוסף בוועדת החוץ והביטחון ואנחנו רוצים להעניק אותו לחבר הכנסת אביגדור ליברמן, וגם בוועדת הכספים למפלגת העבודה יש מקום אחד.
ראובן ריבלין: אני מבקש להעלות את העניין הזה מחר על סדר יומה של הוועדה.
סאלח טריף: אני מבקש שהנושא הזה יגיע אלינו בצורה מסודרת.
ראובן ריבלין: אני מבקש שהנושא יועלה מחר על שולחנה של ועדת הכנסת.
רחבעם זאבי: יושב ראש הכנסת הטיל, לפני חודש וחצי, על יושבי ראש האופוזיציה והקואליציה, לטפל בעניין האמור, הם זלזלו בו ולא טיפלו בו, היום יש ישיבת ביקורת לכן הם מזדרזים.
ראובן ריבלין: יכול להיות שחבר הכנסת זאבי צודק - - -
רחבעם זאבי: בטוח שאני צודק.
ראובן ריבלין: על פי הוראת חבר הכנסת זאבי, כנראה שחבר הכנסת הנדל יתמנה כממלא מקום בוועדת הכספים.
רחבעם זאבי: לא ממלא מקום.
רחבעם זאבי: מוסיפים שניים; אחד מהקואליציה, אחד מהאופוזיציה, ומגדילים את הוועדה.
סאלח טריף: רבותיי, הישיבה נעולה.
סאלח טריף: הונחה על שולחננו בקשת רוויזייה על ההצבעה בקשר לבקשת הממשלה לפטור - - -
רחבעם זאבי: היו צריכים להודיע על כך בסוף הישיבה הקודמת ולא עשו כן.
רחבעם זאבי: זה הליך לא חוקי.
רחבעם זאבי: לא הודיעו שיש רוויזייה.
רחבעם זאבי: אי אפשר לעשות צחוק מהתקנון.
סאלח טריף: אני לא עושה צחוק מהתקנון.
סאלח טריף: קיבלתי בקשה בכתב מחבר הכנסת אופיר פינס-פז - - -
אופיר פינס-פז: אין זמן.
מאיר שטרית: למה אין זמן?
אופיר פינס-פז: על פי בקשת החברים הוציאו את הנושא הזה מחוק ההסדרים - - -
מאיר שטרית: העניין הזה לא נמצא על סדר היום של הכנסת, היום.
אופיר פינס-פז: אנחנו רוצים שהוא כן יונח היום על שולחן הכנסת.
סאלח טריף: קיבלתי בקשה לרוויזייה מחבר הכנסת אופיר פינס-פז - - -
רחבעם זאבי: על רוויזייה היה צריך להודיע בסוף ההצבעה - - -
סאלח טריף: חבר הכנסת אופיר פינס-פז - - -
רחבעם זאבי: זה לא על פי התקנון לכן - - -
סאלח טריף: אולי לא פעלנו על פי התקנון מיד, אבל הודענו לחברי הוועדה - - -
רחבעם זאבי: האנשים במצפים גם כן לא דאגו לכל הרישיונות, אז אמרו להם: יש חוק.
רחבעם זאבי: אנחנו מדינת חוק.
רחבעם זאבי: כשנוח לכם - אתם מדינת חוק.
רחבעם זאבי: כשלא נוח לכם אתם מכופפים את כל החוקים.
סאלח טריף: אני מקווה שאתה לא פונה אליי כממשלה.
רחבעם זאבי: אתה יושב ראש ועדת הכנסת.
סאלח טריף: אני מיעוט אפילו בתוך הקואליציה.
מיכאל איתן: אפשר לקבל את רשות הדיבור?
סאלח טריף: מיד, אחרי שנשמע את דבריו של יושב ראש הכנסת.
סאלח טריף: כאמור, הנושא הזה עלה של שולחנו של יושב ראש הכנסת.
סאלח טריף: בבקשה, אדוני.
אברהם בורג: שלום, צהרים טובים, אני מבקש שההליך של התקנון, שהוא דיון פנימי של הוועדה, שהוא ייקבע כאשר הוא ייקבע כאן, בתוך הוועדה, אבל אני מבקש לדבר לעצם הנושא; הממשלה, כדרכן של ממשלות בקודש, רצתה או רוצה עדיין להביא חוק הסדרים גדול, מורחב, מצומצם, לא חשוב כרגע, שרי אוצר לשעבר יושבים כאן בחדר, הם יודעים כיצד נוהגים, והכנסת, כדרכה, נאבקת במגמה הזאת.
אברהם בורג: הממשלה הבטיחה שהיא תביא חוק יותר מצומצם, היא הביאה חוק כזה ובין השאר היא הוציאה החוצה, מתוך החוק, חוק מסויים אחד - את חוק תאגידי המים והביוב.
אברהם בורג: היא ביקשה לקיים את הדיון במסגרת דיון משולב, מחר, את חוק תאגידי המים והביוב, חוק ההסדרים וחוק התקציב.
אברהם בורג: אני אמרתי שהדבר לא מקובל עליי.
אברהם בורג: אם מפרידים, וזאת מגמה של הכנסת לאורך כל הזמן, הכנסת, במובן הזה, יוצאת כנגד הרשות המבצעת, לפרק את חוק ההסדרים, כי ברגע שעושים דיון משולב זה כאילו עשית אותו כחוק ההסדרים.
אברהם בורג: אם הדיון משולב וההצבעה משולבת - מה הרווחנו מכל העסק?
מאיר שטרית: אם הוועדות - - -
אברהם בורג: הדברים גם צריכים להיראות במליאה בהקשר הזה לכן אמרתי שאני מבקש - - -
ראובן ריבלין: בחמש דקות - - -
אברהם בורג: ביקשתי מהממשלה שהדיון לא יתקיים באותו יום, אבל לממשלה היו השיקולים הטקטיים שלה למה היא כן רוצה שהדיון יתקיים באותו היום.
אברהם בורג: ביקשתי אליי, הבוקר, גם את יושב ראש הקואליציה וגם את מרכז הסיעה הגדולה באופוזיציה שמימין, על מנת לבדוק מה עושים, וגובשה אצלי בחדר הסכמה לאמור: 1 - לא יהיה דיון משולב; הדיון יהיה נפרד וההפרדה תהיה בשני מובנים - א' - בימי הדיון; ב' - בהליך ההצבעה שיהיה הליך הצבעה נפרד.
אברהם בורג: עם ההסכמה הזאת באנו הבוקר לנשיאות על דעת רובי ריבלין שמייצג את כל המערכת.
אברהם בורג: הממשלה רצתה שהדיון בכל זאת יתקיים מחר וההצבעה גם היא תהיה מחר אבל אני אמרתי שזה לא מקובל עליי וקבענו, בנשיאות, את הדבר הבא: הדיון יתקיים היום, ורובי ריבלין אמר במפורש שאם יש הפרדה מהסוג כפי שאני מציג אותה, מקובל עליו שיהיה היום פטור בוועדת הכנסת - - -
ראובן ריבלין: ההצבעה, בכל מקרה, תתקיים לאחר - - -
אברהם בורג: יהיה פטור מחובת הנחה היום, יהיה היום דיון, וההצבעה תתקיים רק לאחר התקציב וההסדרים.
אברהם בורג: כדי להגיד כאן דברים שבנשיאות אולי אי אפשר להגיד אותם, לממשלה היה אינטרס לקיים את ההצבעה בנושא הזה לפני חוק ההסדרים ולפני חוק התקציב כדי לבדוק מי להם ומי לצריהם.
אברהם בורג: לא הייתי מוכן לקבל, כיושב ראש שקובע בתוקף סמכותו את סדר היום של הישיבה, את הטקטיקה של הממשלה משום שמה שעניין אותי הוא העיקרון לטפל נכון בנושא חוק ההסדרים ושהדבר לא ייראה כדיון משולב.
אברהם בורג: על סמך ההתחייבות שרובי ריבלין נתן, או ההבנה, אין לי התחייבות בכתב, שהנושא הזה יזכה היום לפטור מחובת הנחה, גיבשתי את סדר היום בנשיאות.
אברהם בורג: היתה ישיבה בבוקר שלא הייתי נוכח בה, אינני יודע מה היו תכניה, אבל המשמעות שלה היא שהכנסת, במו ידיה, וכאן הטיעון הלא פוליטי, הוא צריך לחצות קווים, הכנסת במו ידיה, בזה שהיא עכשיו לא פוטרת את הממשלה מחובת הנחה, דוחפת את זה לאזור הדיון המשולב עוד פעם, אז מה הרווחנו?
ראובן ריבלין: אני רוצה להסביר את השיקולים שלי; האלטרנטיבה היתה להיכנע לדרישות הממשלה מצד הקואליציה ולדון בנוסח משולב או להסכים לפיצול הדיון כאשר היום באמת אין סדר יום, אפשר לדון בחוק הזה, אבל השאלה שהעלה היועץ המשפטי לא עמדה לנגד עינינו האם, באמת, חבר כנסת מסוגל להתכונן לחומר.
ראובן ריבלין: מה שהוא מסוגל להתכונן עד מחר - הוא מסוגל לעשות עוד היום, אבל זה בהחלט שיקול שלא הבאתי אותו בחשבון.
ראובן ריבלין: אני מכבד את התחייבותי האישית.
אופיר פינס-פז: אין לך התחייבות אישית.
מיכאל איתן: אני מבקש להצביע על שני דברים שאני לא רוצה לומר שהם תקדימיים אבל כשאני מנסה לאמץ את זיכרני אחורה, בלי להסתייע ברשימות, אני פעם ראשונה נתקלתי בכך בדיון המוזר סביב הבעיה לא הכי חשובה בעולם אבל אפשר להסיק ממנה היבטים עקרוניים; דבר ראשון - אני פעם ראשונה זוכר שיושב ראש הכנסת הגיע לוועדת הכנסת לדחוף סיכומים פוליטיים קואליציוניים אופוזיציוניים כאלה או אחרים.
מיכאל איתן: אני חושב שדבר כזה יוביל אותנו למצבים לא בריאים - - -
סאלח טריף: אני חושב שאתה טועה בעניין הזה.
סאלח טריף: אנחנו ביקשנו לדעת מה היה, זה הכל.
נעמי חזן: זאת החלטת הנשיאות.
ראובן ריבלין: אני מוכרח לציין שהיושב ראש הלך לכיוון האופוזיציה.
אברהם בורג: היושב ראש עומד נגד הממשלה, נגד יושב ראש הקואליציה, מעביר החלטה בנשיאות נגד הממשלה ונגד הקואליציה לטובת הכנסת, וזה לא נראה לי סיכום פוליטי.
מיכאל איתן: אני לא חושב שזה לטובת הכנסת אלא לרעת הכנסת מה שקורה פה.
מיכאל איתן: תקדים שני שגם הוא חשוב; הרבה שנים והרבה פעמים שמעתי בכנסת את היועץ המשפטי של הכנסת ומעט מאד פעמים שמעתי אותו באמוציות ובלהט שבהם הוא הסביר מדוע, לדעתו, הצבעה עבור שחרור מחובת הנחה תהיה בבחינת ביזוי הכנסת.
מיכאל איתן: אני מצרף את שני הדברים האלה יחד.
מיכאל איתן: עם כל הכבוד, יושב ראש הכנסת לא צריך לדפוק את הממשלה ולא להיות בעד האופוזיציה או כן אופוזיציה.
מיכאל איתן: אלה הם שיקולים אחרים - - -
סאלח טריף: תמיד יושב ראש הכנסת היה בעד הממשלה או שהוא נשמע לראש הממשלה.
מיכאל איתן: אני בוודאי לא בעד הממשלה, מה אתה רוצה ממני?
מיכאל איתן: אני מדבר, כרגע, על מה שכולנו, כביכול, מדברים עליו, - לשמור על הכנסת, לשמור על תקנון הכנסת, על מעמד הכנסת, על זה אנחנו מדברים, אז בואו נדבר על זה, על האמת, לא על כל מיני דברים שמסביב.
מיכאל איתן: האמת היא שהכנסת מתחילה דיון בהצעת חוק בכך שהיא אומרת: תנו לנו כבוד מצד הממשלה, לא תביאו אותנו להיות חותמת גומי, תנו לנו 48 שעות כדי לקרוא את הצעת החוק.
מיכאל איתן: איך אפשר לחשוב על חוק בסדר גודל כזה שמניחים אותו ואחרי ארבע שעות הוא עולה לדיון?
מיכאל איתן: הממשלה יכלה להביא את החוק לפני שבוע, לפני שבועיים או לפני חודש.
מיכאל איתן: אנחנו יודעים שאם למדפיס הממשלתי אין חשק להדפיס את הצעת החוק - דוחים זאת.
מיכאל איתן: אם שר אומר שיש לו הערה - דוחים את החוק, אבל לעומת זאת הכנסת צריכה להצביע מיד.
מיכאל איתן: מכופפים אותה.
מיכאל איתן: אני חוזר ואומר שבנסיבות שנוצרו, אני מצטער שאני צריך לומר זאת, הרבה פעמים זה היה נגדי, אבל אני לא סבור שהיועץ המשפטי של הכנסת הוא הגורם הקובע והסופי.
מיכאל איתן: הוא לא גורם קובע וסופי.
מיכאל איתן: לוועדת הכנסת יש סמכות להחליט נגד ההחלטות שלו אבל צריך להביא גם את זה בחשבון במידה ראויה.
מיכאל איתן: התקבלה החלטה של ועדת הכנסת, יתקיים דיון מחר, ואני מבקש שהחברים יבינו שזה לא יקדם את ההצבעה שכן כאן לא מדובר שאם היום לא יעבירו את החוק - בלילה לא יוכלו לגבות מסים.
מיכאל איתן: לא מדובר על חוק שאם היום בלילה לא יעבירו אותו - מחר לא יהיו מים.
מיכאל איתן: מדובר על חוק שממילא העובדה שנקדים או לא נקדים, אם נלך היום לדיון או לא נלך היום לדיון, מבחינת - - -
סאלח טריף: תסלח לי על כך שאני קוטע את דבריך.
אברהם בורג: כיוון שאני צריך לעלות למעלה כדי לנהל את ישיבת המליאה, אני מבקש להתייחס לדבריך, חבר הכנסת איתן, משני היבטים; שמעתי את הדברים ואני מבקש להעמיד אותם, לפחות מבחינת הפרוטוקול, על דיוקם.
אברהם בורג: היושב ראש לא נמצא כאן מתוקף קומבינציות פוליטיות.
אברהם בורג: אם הייתי כאן בענייני קומבינציות פוליטיות, חבר הכנסת איתן, הייתי קובע דיון משולב ושיקפצו עד לב השמים בנושא חוק ההסדרים.
אברהם בורג: אני נמצא כאן לטובת דבר אחד בלבד שהינחה אותי בנושא הזה מההתחלה עד לשלב הזה, מה שאני תופס כהבנתי, - טובת הכנסת בתהליך החקיקה בכנסת, שאין חוק הסדרים שמחביא בתוכו את הכל.
אברהם בורג: מכל מקום, חבר הכנסת איתן, אם כך אתה חושב - אני מיצר על כך ואני אשתדל לשכנע אותך בעתיד שכפיי נקיות בנושא הפוליטי בהקשר הזה.
אברהם בורג: דבר שני; אני בא לכאן לא כמי שהגיע להסכם עם חברי הכנסת ריבלין ופינס-פז, בוועדת הבנות או מה שלא יהיה אלא אני בא לכאן מתוקף החלטת הנשיאות שקבעה את התהליך הזה - - -
אברהם בורג: אני מתאר את ההיסטוריה - - -
אברהם בורג: אני בא להציג בפניכם את ההיגיון שהינחה את הנשיאות להמליץ המלצה בפני ועדת הכנסת, וכך, אכן, היו הדברים בכל מה שקשור לשאלה למה לקיים את הדיון בפרוצדורה הזאת.
אברהם בורג: להזכירך, חבר הכנסת איתן, שחברי הכנסת שיושבים בנשיאות אינם פחות מנוסים, אינם פחות חרדים למעמד הכנסת ואינם פחות מודעים לנושאים שהעלית, מחברי ועדת הכנסת.
סאלח טריף: תודה רבה ליושב ראש הכנסת.
מיכאל איתן: זה לא תפקידה של ועדת הכנסת - - -
אברהם בורג: אין ספק, לכן אני ממליץ ליושב ראש לקבל את המלצתי.
מיכאל איתן: גם זה תקדים שאני לא מכיר.
מיכאל איתן: הנשיאות דנה בנושא שנמצא בסמכות ועדת הכנסת ומחליטה להגיד לה מה לעשות.
ראובן ריבלין: הנשיאות יכולה להמליץ.
מיכאל איתן: אדוני היושב ראש, לעניות דעתי, עם כל הכבוד, אתה צריך להגן על סמכויות ועדת הכנסת - - -
סאלח טריף: חבר הכנסת איתן, אתה כל הזמן נוטל לעצמך את רשות הדיבור ולא מאפשר לי לנהל בצורה תקינה את הישיבה.
רחבעם זאבי: אני מדבר כעת לא כחבר אופוזיציה ודאי לא כחבר קואליציה, אני מדבר כחבר ועדת הכנסת וכמי שיושב בחדר הזה מזה 12 שנה.
רחבעם זאבי: 12 שנה אני מתנגד לפטור מחובת הנחה, למעט מקרים שבהם אומרים לי שלנכים, לדוגמה, מחר לא יהיו עגלות.
רחבעם זאבי: מילאתי את פי מים ושתקתי.
רחבעם זאבי: מכל מקום אותי מנחים הדברים שיושב ראש הכנסת דיבר עליהם אלא שהמסקנה שלי היא בדיוק הפוכה.
רחבעם זאבי: הוא אמר שמה שצריך להנחות אותנו זאת חקיקה טובה.
רחבעם זאבי: מתוך 44 העמודים של הצעת החוק עיינתי רק בסעיף אחד, התחלתי ללמוד אותו, והוא אומר כי עירייה או מועצה מקומית רשאית להכריז כי משק המים והביוב שבתחומיה יופעל בידי חברה לשירותי מים וביוב שהיא תקים למטרה זאת.
רחבעם זאבי: על הנושא הזה, לצורך חקיקה אמיתי, אני מבקש לשאול שניים שלושה ראשי עיריות - - -
אופיר פינס-פז: זאת קריאה שנייה או שלישית?
רחבעם זאבי: כשיושב ראש הכנסת אומר שמה שמדריך אותו זאת חקיקה טובה - פה לא תהיה חקיקה טובה - - -
סאלח טריף: אפשר לחשוב שכל חוק שהממשלה מניחה על שולחן הכנסת - כולנו מעיינים בו.
רחבעם זאבי: לא כולם, אבל תן הזדמנות למי שרוצה להתכונן, אפילו אם הוא אחד.
אופיר פינס-פז: הממשלה נענתה לבקשת חברי הכנסת, להוציא - - -
רחבעם זאבי: שמעתי זאת אבל אני לא מקבל לא את הסיכום הזה ולא - - -
מיכאל איתן: אם אתם עושים את זה - תעשו כבר את חוק ההסדרים.
רחבעם זאבי: מאיימים עליי בחוק ההסדרים.
רחבעם זאבי: אף אחד מכם לא יקרא ברצינות 46 עמודים של הצעת החוק, לכן אתם עושים חוכא ואיטלולא מהכנסת ומהחקיקה וזה לא יישאר בחדר הזה לא מפני שאני אוציא את זה החוצה אלא מפני שהעם איננו מטומטם.
רחבעם זאבי: הוא יבין שאנחנו בבחינת חותמת גומי ואתם, כחברי קואליציה - כבוד הכנסת צריך להיות לנגד עיניכם לא פחות מאשר לנגד עיניי.
רחבעם זאבי: פה רומסים את סדרי החקיקה, ומהדהדים באזניי הדברים שהיועץ המשפטי אמר לפני כמה שעות, שזאת לא חקיקה רצינית.
רחבעם זאבי: גם כל הדיון הזה, - אחרי שהיתה הצבעה והתקבלה החלטה, פתאום, בשעה רבע לארבע, מבקשים אותנו לבוא לכאן.
נעמי חזן: זאת לא פעם ראשונה שהחוק הזה מונח על שולחן הכנסת.
נעמי חזן: הוא הונח בקדנציה הקודמת ואז הושמע בדיוק אותו טיעון.
נעמי חזן: עם כל הכבוד לחבר הכנסת זאבי ועוד יותר ההיתממות של חבר הכנסת איתן כי הוא היה חבר בממשלה שהעלתה את הצעת החוק הזאת - - -
נעמי חזן: אנשים משתלטים על הדיון - - -
סאלח טריף: רשות הדיבור לחבר הכנסת מאיר שטרית.
מאיר שטרית: חברת הכנסת נעמי חזן העלתה תירוץ שהוא היפכא מסתברא.
מאיר שטרית: החוק הזה הונח - - -
נעמי חזן: אתה הנחת אותו.
מאיר שטרית: על אחת כמה וכמה שאם החוק הזה הונח בכנסת שעברה - - -
אופיר פינס-פז: הוציאו את זה מחוק ההסדרים רק לפני ארבעה ימים.
מאיר שטרית: דבר שני; אני לא מבין מה בוער?
מאיר שטרית: אם, באמת, רוצים להפריד את החוק הזה מחוק ההסדרים, הדיון, גם אם הוא מתקיים יום אחד לפני התקציב, זה נשמע לי אותו דבר.
מאיר שטרית: כל הדיונים בחוק הזה ממילא לא יתחילו מחר, הוועדות לא תתחלנה להתעסק אתו כי זה יארך זמן, אז מה יקרה אם זה יארך עוד שבוע?
אופיר פינס-פז: גם משחקים אתי וגם עושים הפוך.
מאיר שטרית: נדון בחוק בניחותא, ולא נפסיד ממילא זמן כיוון שהשבוע לא יתחילו לדון בנושא הזה בוועדה.
מאיר שטרית: אני, בנושא הזה, בעד גופו של עניין אבל אני נגד פטור מחובת הנחה.
מאיר שטרית: יחד עם כל זאת אני חייב לעשות כהוראתו של חבר הכנסת ראובן ריבלין שכן אם הוא יורה לי להצביע כמו שהוא סיכם - אני אעשה זאת.
סאלח טריף: רבותיי, אני מבקש שנצביע על כך שתערך רוויזייה כיוון שהושמעה טענה שלא הודענו עליה מיד.
סאלח טריף: הצבעה בעד - רוב נגד - 2 הבקשה לרוויזייה התקבלה.
רחבעם זאבי: אני מבקש התייעצות סיעתית.
סאלח טריף: בשעה ארבע וחצי נצביע.
אופיר פינס-פז: אני מבקש להודיע ליושב ראש הכנסת שלדיון עם גנדי, בערב, אני לא אגיע.
מאיר שטרית: אי אפשר לקיים ישיבה בזמן ישיבת המליאה.
סאלח טריף: אני אבקש אישור לקיום הישיבה בזמן ישיבת המליאה.
סאלח טריף: כאמור, הוחלט על הצבעה על הרוויזייה, שתתקיים בשעה ארבע וחצי.
סאלח טריף: (הישיבה הופסקה בשעה 16:10) (הישיבה חודשה בשעה 16:30)
סאלח טריף: רבותיי, נצביע על בקשת הממשלה לפטור מחובת הנחה את הצעת חוק תאגידי מים וביוב, התש"ס - 1999.
סאלח טריף: אני מעמיד להצבעה את בקשת הממשלה.
סאלח טריף: הצבעה בעד - רוב נגד - 1 בקשת הממשלה אושרה.
סאלח טריף: החוק שוחרר מחובת הנחה בכל הקריאות.
סאלח טריף: בוקר טוב, אני מתכבד לפתוח את ישיבת הוועדה.
סאלח טריף: אנחנו פותחים בקביעת ועדות לדיון בהצעות לסדר היום – "הגברת המודעות הבינלאומית לנושא סרטן השד" , של חברי הכנסת יהודית נאות, זהבה גלאון, נחום לנגנטל, דליה רבין-פילוסוף וסופה לנדבר.
סאלח טריף: יש הצעה להעביר את זה לדיון בוועדת העבודה והרווחה או לוועדה לקידום מעמד האישה.
סאלח טריף: חברת הכנסת יעל דיין ביקשה להעביר את הנושא הזה לדיון בוועדה לקידום מעמד האישה.
רחבעם זאבי: אין הצדקה לא לקיים את הדיון בוועדת העבודה והרווחה.
רחבעם זאבי: הוספנו לוועדת העבודה והרווחה את הבריאות, אז בואו ניתן לזה תוכן של בריאות.
רחבעם זאבי: הוספנו את נושא הבריאות לוועדת העבודה והרווחה רק לפני שבוע, צריך לתת להם תוכן שמצדיק את השם.
סאלח טריף: אם כך אנחנו מחליטים להעביר את זה לוועדת העבודה והרווחה.
סאלח טריף: (חברת הכנסת דיין הצטרפה לדיון) חברת הכנסת דיין, אם כך, מדובר ברוויזיה בעניין שלך לגבי סרטן השד ובנושא שקשור לטיפולה של ועדת העבודה והרווחה והבריאות.
יעל דיין: אני רוצה לציין שיש שלושה נושאים שהוועדה בראשותי מטפלת בהם בנושאי בריאות והיא מטפלת בהם בצורה מאוד אינטנסיבית מול חולות, שאולי נוח להן להביא את העדויות שלהן אלינו.
סאלח טריף: לפני שנמשיך בדיון, אני מבקש לשאול אם יש התנגדות לפתוח את ישיבת הוועדה לעיתונאים.
בהם הם: (חבר הכנסת גנדי מ"מ היושב ראש) אני יודעת שיש כפילות בהרבה נושאים, כולל בנושא אלימות כלפי נשים לעומת אלימות כללית.
בהם הם: אני מבקשת להשאיר בוועדה למעמד האישה באופן קבוע כמו שהיה עד עכשיו את הטיפול בנושאי בריאות - -
רחבעם זאבי: מדברים על סרטן השד.
יעל דיין: כן, מדובר על סרטן השד ועל התרופה הרצפטין.
יעל דיין: הנשים מנהלות מאבק ציבורי גדול מאוד בקשר להכנסת התרופה לסל.
יעל דיין: אני לא רואה פגם בזה שכולם יעסקו בזה, אבל העיסוק שלנו בנושא מעמד האישה כולל את בריאות האישה והתמקצע לצערי בנושאים הכואבים האלה.
יעל דיין: אני מבקשת שהדיון בהצעות לסדר בנושא סרטן השד, יחזור לוועדה שבראשותי.
ראובן ריבלין: אני מבקש לשאול את חברת הכנסת דיין.
ראובן ריבלין: הרי בסופו של דבר ועדת העבודה והרווחה היא הוועדה המופקדת, הוועדה הסטטוטורית, על חקיקה ועל התקציב של משרד הבריאות.
יעל דיין: גם אנחנו ועדה סטטוטורית.
ראובן ריבלין: מטבע הדברים, כאשר מדובר בתיקצוב ולא בנושא העקרוני או הנושא האידיאולוגי, אלא בפירוט של הדרישה לתרגום לכסף, עושה את זה בדרך כלל ועדת העבודה והרווחה.
ראובן ריבלין: אם אנחנו אומרים שאנחנו מקיימים את הוועדה לקידום מעמד האישה, גם כוועדה שהיא מפקחת על כל הנושאים ששייכים לבריאות האישה - -
יעל דיין: זה מוגדר בתקנון.
רחבעם זאבי: זה לא מוגדר בתקנון.
ראובן ריבלין: כי אחרת יהיה לנו מצב משונה, כמו למשל שבמשרד התחבורה יתנו רשיונות נהיגה לנשים דרך הוועדה למעמד האישה.
ראובן ריבלין: אני אומר את זה לא כהתרסה.
רחבעם זאבי: התקנון אומר שוועדת העבודה והרווחה, שלאחרונה הוספנו לה לשם את נושא הבריאות כנושא ראשון, והיא נקראת: בריאות עבודה ורווחה.
רחבעם זאבי: לפיכך הוועדה הזאת אחראית על נושא בריאות.
רחבעם זאבי: לעומת זאת, תפקידי הוועדה לקידום מעמד האישה מוגדרים כך: "קידום מעמד האישה לקראת שוויון בייצוג, בחינוך, במעמד האישי ובמניעת אפליה בשל מין או נטייה מינית בכל התחומים, להקטנת פערים בכלכלה ובשוק העבודה, למאבק באלימות כלפי נשים".
רחבעם זאבי: כלומר, הנושא הבריאותי מוגדר בפירוש בוועדת הבריאות, העבודה והרווחה.
סאלח טריף: נושא הבריאות מוגדר כאלימות זיהומית.
רחבעם זאבי: חברת הכנסת דיין טוענת שזה אופייני רק לנשים, אז אם מחר תהיה בעיה של סרטן הערמונית, שזה אופייני רק לגברים, אז נקים את הוועדה למעמד הגבר וכך אנחנו נקים לכל דבר ועדה.
רחבעם זאבי: לכן אני חושב שמקומו של הנושא הזה בוועדת הבריאות העבודה והרווחה.
רחבעם זאבי: אני מציע שלא נחליט בלי יושב ראש ועדת הבריאות, העבודה והרווחה, כי יש לי הרגשה שבשביל הוועדות החדשות שנוצרו בשתי הכנסות האחרונות, אנחנו מייצרים פרנסה בכוח על חשבון ועדות אחרות.
ראובן ריבלין: אני חושב שיש היגיון בבקשה של חברת הכנסת דיין, מסיבה אחרת לגמרי, ודווקא מהסיבה האידיאולוגית.
ראובן ריבלין: הואיל שההרצפטין הוא דבר שלא נכנס למערכת הכוללת וזה דבר שנוגע באופן ישיר לרעיון של מעמד האישה - -
רחבעם זאבי: מה עם מעמד הגבר?
ראובן ריבלין: זה בריאות באופן כללי.
ראובן ריבלין: גם אישה, אם יש לה נזלת, לא מדברים על זה בוועדה לקידום מעמד האישה.
רחבעם זאבי: דיברתי על דבר שאופייני רק לגבר.
ראובן ריבלין: כאשר מדובר במחלה שיכולה להיות גם של גבר וגם של אישה, כמובן שזה יהיה שייך לוועדת העבודה.
ראובן ריבלין: אבל פה יש דבר שהוא ייחודי לוועדה ולמעמדה ולצורך לתת איזשהי תשובה חברתית לדבר שנמצא במחלוקת.
רחבעם זאבי: זה אינו תואם את התקנון.
רחבעם זאבי: אני מציע שבכל זאת לא נדון בזה אלא נזמין את יושב ראש ועדת העבודה והרווחה, מקסים לוי.
ראובן ריבלין: יושב ראש הוועדה הוא דוד טל.
נעמי חזן: אני רוצה להתייחס לשתי רמות.
נעמי חזן: הרמה הראשונה היא רמה מהותית – הרי כל הוויכוח סביב ההרצפטין זה בעצם ויכוח סביב אי הכללת תרופות מסוימות שקשורות בבריאות האישה, במחלות שהן ספציפיות לנשים.
נעמי חזן: אף על פי שהנושא הזה עלה בוועדות שונות, הוא לא טופל בצורה שיטתית.
נעמי חזן: לכן, מבחינה מהותית הייתי טוענת חזק מאוד כן להעביר את זה לוועדה לקידום מעמד האישה.